Ois Reichskanzla is da net zuletzt für sei Roin im Kuiturkampf bekannt, bei dem er si v.xa0a. gegan Katholizismus im Reich gstöit und de katholische Bevöikarung mid repressivn politischn Maßnahmen bekämpft hod (z.xa0B. da Kanzlparagraph oda s Brotkorbgsetz). So hod er de Katholiken gar zu Reichsfeindn stilisiat. Sei wichtigsta politischa Gegna im Kuiturkampf is desweng da Ludwig Windthorst von da katholischn Zentrumspartei gwen. Nochdem da Bismarck oba gmerkt hod, dass de Zentrumspartei und s katholische Milieu duach seine Angriffe nur gstärkt worn san, hod er si nachad doch af Verhandlungen eilassn miassn. In de 1880er Jahrn hod er si desweng um a Entschärfung im Konflikt bemüht, und mim zwoatn Friednsgsetz von 1887, mid dem de meistn anti-katholischn Gsetze afghobm worn san (mit Ausnahme z.xa0B. vom Kanzlparagraph), is da Kuiturkampf mehr oda weniga beendet worn.